wannaphong/clean_thaiwikipedia huggingface dataset:
# เทศกาลเพลงเคบีเอส 2022
เทศกาลเพลงเคบีเอส 2022  เป็นงานเทศกาลเพลงเคบีเอสครั้งที่ 12 ถ่ายทอดสดจากชัมชิลอารีนาผ่านทางเคบีเอสทูทีวี เวลา 20:30 น. KST ในวันศุกร์ที่ 16 ธันวาคม ค.ศ. 2022 มีการเชิญทั้งหมด 24 ศิลปินเข้าร่วมการแสดง

ธีมปีนี้คือ "Newtro" การเปลี่ยนแปลงที่จะตอบสนองรสนิยมของคนทุกรุ่น คิม ชิน-ย็อง, ชัง ว็อน-ย็อง และ นา อิน-อู เป็นพิธีกรของงาน

ภูมิหลัง
วันที่ 14 พฤศจิกายน เคบีเอสประกาศว่า นา อิน-อู, ชัง ว็อน-ย็อง วงไอฟ์ และคิม ชิน-ย็อง ได้รับเลือกให้เป็นพิธีกรของงาน

วันที่ 28 พฤศจิกายน เคบีเอสได้เปิดตัวโปสเตอร์กราฟิกสำหรับงานนี้ ซึ่งชวนให้นึกถึงเกมอาร์เคด โดยบอกเป็นนัยว่าเทศกาลดนตรีจะมีธีม Y2K ซึ่งเป็นเทรนด์ที่ร้อนแรงในหมู่ไอดอลเคป็อปในปี 2022 นี้

วันที่ 30 พฤศจิกายน เคบีเอสได้เปิดเผยศิลปินที่เข้าร่วมงาน ได้แก่ โคโยเท, โบอา, คิม อู-ซ็อก วงอัปเทนชัน, เอ็นซีที 127, เอ็นซีทีดรีม, เพนตากอน, เดอะบอยซ์, ฟรอมิสไนน์, ฟอเรสเตลลา, สเตรย์คิดส์, ไอเดิล, เอทีซ, ชเว เย-นา, วันอัส, อิดจี, ทีบายที, สเตย์ซี, เอสปา, เอนไฮเพน, ไอฟ์, เคปเลอร์, เอ็นมิกซ์, เลเซราฟิม และ นิวจีนส์ มีการเปิดเผยว่างานนี้กำกับโดยพัง กึล-อี ผู้กำกับรายการวาไรตีเรียลลิตี 2 Days & 1 Night

นักแสดง
+ รายชื่อการแสดง ศิลปิน เพลง ตอน 1 โคโยเทนักแสดงทุกคน "Genuine" เอ็นมิกซ์ "O.O""Dice" คิม อู-ซ็อก "Switch" เคปเลอร์ "Wa Da Da" วันอัส "Same Scent" อากิซ "Love Like Oxygen" (Shinee cover) ชเว เย-นา "Smiley""Smartphone" วันอัส  "SexyBack" (Justin Timberlake cover) เดอะบอยซ์ "No Diggity" (Blackstreet cover) สเตย์ซี "Run2U""Beautiful Monster"  เพนตากอน "Feelin' Like" นิวจีนส์ "Attention""Hype Boy" ตอน 2 ฟอเรสเตลลา "Bad Romance" (Lady Gaga cover) เลเซราฟิม "Fearless""Antifragile" เอนไฮเพน "Future Perfect (Pass the Mic)""ParadoXXX Invasion" ฟรอมิสไนน์ "Stay This Way" เอทีซ "Guerrilla" วายทูเคเกิลส์ "After Breaking Up"(Y2K cover) เอสปา "Girls" เอทีซ "T.O.P. (Twinkling of Paradise)" (Shinhwa cover) เลเซราฟิม "Hope" (H.O.T. cover) เดอะบอยซ์ "Whisper" เอ็นซีทีดรีม "Glitch Mode""Candy" ตอน 3 อิดจี "Cheshire""Sneakers" ไอฟ์ "Love Dive""After Like" ทีบายที "Opening Sequence""Good Boy Gone Bad" ไอเดิล "Nxde""Tomboy" เจวายพีเนชัน – ฮย็อนจุน, ฮัน เฟลิกซ์ (สเตรย์คิดส์) "If I Had to Say" (Kim Sung-jae cover) เจวายพีเนชัน – รยูจิน, แชรย็อง (อิดจี) "Caution" (Tashannie cover) เจวายพีเนชัน – จีอู, กยูจิน (เอ็นมิกซ์) "You in My Blurred Memories" (Hyun Jin-young cover) สเตรย์คิดส์ "Case 143""Maniac" ยูว็อนมี – ชัง ว็อน-ย็อง (ไอฟ์) "Love" (S.E.S. cover) ยูว็อนมี – มีย็อน (ไอเดิล) "Festival" (Uhm Jung-hwa cover) ยูว็อนมี – ยูนา (อิดจี) "U-Go-Girl" (Lee Hyori cover) เอ็นซีที 127 "Faster""2 Baddies" โบอา "Girls on Top" (featuring Taeyong and Jeno)"Forgive Me" โบอานักแสดงทุกคน "No.1" (Young 2022 Rock Version) 

 หมายเหตุ
# อารัมภบทเสน่ห์สาวข้าวปั้น
อารัมภบทเสน่ห์สาวข้าวปั้น  เป็นภาพยนตร์อนิเมะญี่ปุ่นในปี พ.ศ. 2565 อิงจากซีรีส์มังงะเสน่ห์สาวข้าวปั้นของนัตสึกิ ทากายะ ผลิตโดยสตูดิโอทีเอ็มเอสเอ็นเตอร์เทนเมนต์ และจัดจำหน่ายโดยเอเว็กซ์กรุปพิกเชอส์ ภาพยนตร์ประกอบด้วยรีแคปจากซีรีส์อนิเมะดัดแปลง พ.ศ. 2562, เรื่องราวปฐมบทชื่อว่า เคียวโกะ โตะ คัตสึยะ โนะ โมนางาตาริ (เรื่องราวของเคียวโกะและคัตสึยะ) เน้นไปที่เรื่องราวในอดีตของพ่อแม่ของฮอนดะ โทรุ และเนื้อเรื่องบทส่งท้ายออริจินอลที่เขียนขึ้นใหม่โดยทากายะ นักพากย์ตัวละครหลักได้แก่  มิยูกิ ซาวาชิโระ, โยชิมาซะ โฮโซยะ, มานากะ อิวามิ, โนบูนางะ ชิมาซากิ และยูมะ อูจิดะ ออกฉายในประเทศญี่ปุ่นในวันที่ 18 กุมภาพันธ์ พ.ศ. 2565 และออกฉายในประเทศไทยในวันที่ 4 สิงหาคม พ.ศ. 2565

นักพากย์
 ตัวละคร นักพากย์ ฮอนดะ เคียวโกะ มิยูกิ ซาวาชิโระ ฮอนดะ คัตสึยะ โยชิมาซะ โฮโซยะ ฮอนดะ โทรุ มานากะ อิวามิ โซมะ เคียว ยูมะ อูจิดะอาซูนะ โทมาริ (วัยเด็ก) โซมะ ยูกิ โนบูนางะ ชิมาซากิ โซมะ ชิงุเระ ยูอิจิ นากามูระ โซมะ โมมิจิ เมงูมิ ฮัง โซมะ ฮัทซึฮารุ มาโกโตะ ฟูรูกาวะ โซมะ อากิโตะ มาอายะ ซากาโมโตะ ฮานาจิมะ ซากิ ซาโตมิ ซาโต พ่อของคัตสึยะ เค็ง อูโอะ พ่อของเคียวโกะ ฮิโรกิ มาเอดะ แม่ของเคียวโกะ มิซะ อิชิอิ แม่ของเคียว อัตสึโกะ ยูยะ Teachers Ryō SugisakiKen MizukoshiMisa Katō Delinquent Nao Fujita Clerk Masaki Nakanishi Women Arisa SakurabaAzusa TanakaAmi Matsushima Girls Kanon AmaneMisaki Watada Students Wataru KatōShinnosuke TokudomeYuna YoshinoMoe Kahara
# ดิจิการัต
ดิจิการัต  เป็นซีรีส์มังงะและอนิเมะญี่ปุ่น สร้างสรรค์โดยโคเงดนโบะ เรื่องราวเกี่ยวกับสาวหูแมวชื่อดิจิการัต "เดจิโกะ"  ผู้ได้มาเป็นตัวนำโชคของร้านเกมเมอร์สในเครือบริษัทบรอกโคลี ซีรีส์อนิเมะออริจินอลและออริจินอลวิดีโอแอนิเมชัน (โอวีเอ) เป็นเรี่องราวในร้านเกมเมอร์ส ร้านเกมเมอร์ส มี 20 สาขาทั่วประเทศญี่ปุ่น

ตอนพิเศษ โอวีเอ และภาพยนตร์ดัดแปลงหลายตอนเป็นพรีเควล ภาคต่อ และภาคแยก การ์ดสะสมและวิดีโอเกมเป็นหนึ่งในสินค้าหลายรูปแบบที่วางจำหน่ายสำหรับซีรีส์นี้ 

 อนิเมะ 
เดจิโกะและผู้ติดตามเกมะในรูปแบบอนิเมะปรากฏครั้งแรกในโฆษณาโทรทัศน์ของร้านเกมเมอร์ส  พร้อมกับเพลงประกอบของร้านคือเพลง Welcome! ที่ร้องโดยฮิโรโกะ คาโต ซีรีส์อนิเมะเรื่องแรกออกอากาศทางช่องทีบีเอสทีวีในวันที่ 29 พฤศจิกายน พ.ศ. 2542 มีฉากเป็นร้านเกมเมอร์สในอากิฮาบาระ ซีรีส์ออริจินอลมีทั้งหมด 16 ตอน โดยแต่ละตอนมีความยาว 3 นาที เป็นเรื่องราวเกี่ยวกับดิจิการัต เดจิโกะ และผู้ติดตามสองคนคือพูจิโกะและเกมะ ที่เดินทางมายังอากิฮาบาระในกรุงโตเกียว เดจิโกะใฝ่ฝันอยากเป็นไอดอล แต่พวกเขาไม่มีเงินไม่มีที่อยู่ ผู้จัดการร้านเกมเมอร์สจึงรับพวกเธอเข้าทำงานในร้าน อนิเมะกำกับโดยฮิโรอากิ ซากูราอิ ผลิตโดยสตูดิโอแมดเฮาส์ และอำนวยการผลิตโดยบริษัทบรอกโคลี

ในปี พ.ศ. 2551 เป็นโอกาสครบรอบ 10 ปีของซีรีส์ดิจิการัต บริษัทบรอกโคลีจึงตัดสินใจแคสต์นักพากย์ของตัวละครหลักใหม่ นักพากย์ใหม่สำหรับเดจิโกะ พูจิโกะ และอูซาดะคือซาโตมิ อาเกซาวะ, นาโอะ มินากามิ และเรกะ ยาซาวะตามลำดับ แต่ในปี พ.ศ. 2556 ในโอกาสครับรอบ 15 ปี บริษัทบรอกโคลีกลับไปใช้เสียงพากย์ของนักพากย์ดั้งเดิม

ในปี พ.ศ. 2565 ในโอกาสครบรอบ 24 ปี มีการประกาศสร้างมินิซีรีส์อนิเมะชุดใหม่ชื่อเรื่องว่า เรวะ โนะ ดิจิการัต ฮิโรอากิ ซากูราอิกำกับซีรีส์ชุดใหม่ที่สตูดิโอไลเดนฟิมส์ ออกแบบตัวละครโดยอัตสึโกะ วาตานาเบะ ออกอากาศตั้งแต่วันที่ 7 ตุลาคม พ.ศ. 2565 ถึงวันที่ 3 มกราคม พ.ศ. 2566 ทางช่อง โตเกียวเอ็มเอ็กซ์ และ BS NTV. เพลงหลักของซีรีส์อนิเมะชื่อเพลงว่า "Aimaisa, Kōfukuron" ร้องโดยมาซามิ โอกูอิ
# หน่วยตรวจการพิทักษ์ธรรม
หน่วยตรวจการพิทักษ์ธรรม  เป็นซีรีส์ทางโทรทัศน์ของเกาหลีใต้ในปี ค.ศ. 2019 ที่นำแสดงโดยช็อง อิล-อู, โค อา-รา, คว็อน ยุล และพัก ฮุน ผลิตโดย คิมจงฮักโปรดักชัน ออกอากาศทุกวันจันทร์และอังคารทางช่องเอสบีเอสทีวี เวลา 22:00 น. (เวลามาตรฐานเกาหลี) ตั้งแต่วันที่ 11 กุมภาพันธ์ ถึง 30 เมษายน ค.ศ. 2019

 เนื้อเรื่องย่อ 
ซีรีส์นี้ดำเนินเรื่องในช่วงราชวงศ์โชซ็อน ติดตามชีวิตของคนสี่คนที่มารวมตัวกันเพื่อช่วยเหลือ อี กึม เจ้าชายยอนอิง (ต่อมาคือพระเจ้าย็องโจ) อ้างสิทธิ์ในราชบัลลังก์และปฏิรูปซาฮอนบู

 นักแสดง 
 นักแสดงหลัก 
 ช็อง อิล-อู เป็น อี กึม, เจ้าชายยอนอิง (ต่อมาคือพระเจ้าย็องโจแห่งโชซ็อน)
 เจ้าชายผู้เฉลียวฉลาดและกระตือรือร้นซึ่งถูกเลือกปฏิบัติเนื่องจากภูมิหลังอันต่ำต้อยของพระราชมารดา
 โค อา-รา เป็น ชุน ยอ-จี
 นักสืบหญิงแห่งซาฮอนบู หนึ่งในนักสืบหญิงที่เก่งที่สุด เธอมีพรสวรรค์ทั้งศิลปะการต่อสู้และภาษาต่างประเทศ ต่อมาเธอเข้าวังในฐานะนางกำนัลของพระราชินีอินวอน
 คว็อน ยุล เป็น พัก มุนซู
 ชายผู้หลงใหลในการแสวงหาความยุติธรรมและมุ่งหมายที่จะปกป้องผู้อ่อนแอและผู้ยากไร้ เขากำลังเตรียมตัวสำหรับการสอบขุนนางเพื่อเป็นขุนนางพลเรือน ต่อมาเขากลายเป็นนักสืบของซาฮอนบู และเป็นสายลับของพระเจ้าย็องโจ

 งานสร้าง 
การอ่านบทละครครั้งแรกเกิดขึ้นในเดือนธันวาคม 2018 ที่ SBS Ilsan Production Studios ในเมืองโกยาง จังหวัดคย็องกี ประเทศเกาหลีใต้

เมื่อวันที่ 7 มีนาคม ค.ศ. 2019 มีรายงานว่าในระหว่างการถ่ายทำละครเรื่องนี้ โค อา-รา เกิดการบาดเจ็บของเส้นเอ็นใต้ตาตุ่มด้านข้าง ซึ่งส่งผลให้เธอต้องเข้ารับการรักษาในโรงพยาบาลและใส่เฝือก

 หมายเหตุ
# ตากิโต
ตากิโต (,), ตาโกโดราโด , ตาโกเอนโรยาโด Arellano, Gustavo. Taco USA: How Mexican Food Conquered America. Simon and Schuster. 2012. p.153. หรือ เฟลาตา (,) เป็นอาหารเม็กซิโกที่โดยทั่วไปประกอบด้วยตอร์ติยาชิ้นเล็กห่อไส้ ที่เป็นเนื้อวัว เนื้อไก่ หรือชีสCastro, Rafaela. Chicano folklore: a guide to the folktales, traditions, rituals and religious practices of Mexican Americans. 
Oxford University Press, 2000. p.217. แผ่นตอร์ติยาที่วางไส้แล้วจะนำไปม้วนให้เป็นแท่ง ก่อนนำไปจี่หรือทอดในน้ำมันท่วม จากนั้นจึงเสิร์ฟโดยอาจมีเครื่องปรุงรสโปะหน้าเช่นครีมเปรี้ยวหรือกัวกาโมเล ตอร์ติยาที่ใช้นิยมใช้ตอร์ติยาข้าวโพด ส่วนชื่ออีกชื่อของตากิโตที่เรียกว่าเฟลาตานั้น มักใช้เรียกตากิโตที่มีขนาดใหญ่กว่า แป้งที่ใช้อาจเป็นแป้งข้าวโพดหรือแป้งสาลีก็ได้Lee, Cecelia Hae-Jin. Quick & Easy Mexican Cooking: More Than 80 Everyday Recipes 2011. p.107.
# ไตกา
ไตกา  หรือชื่อเดิม อาวิอาเชลฟ์  เป็นสายการบินสัญชาติรัสเซีย โดยสนับสนุนการขนส่งทางอากาศให้กับโครงการน้ำมันและก๊าซในบริเวณแคว้นซาฮาลินเป็นหลัก โดยยังมีบริการขนส่งทางอากาศ, การค้นหาและช่วยชีวิต, การดับเพลิง, การขนส่ง และเที่ยวบินเช่าเหมาลำและเที่ยวบินตามกำหนดการไปยังจุดหมายปลายทางต่างๆ ในรัสเซีย

 กิจการองค์กร 

 สำนักงานใหญ่ 
อาวิอาเชลฟ์มีสำนักงานใหญ่ในวิคตอรีอเวนิว, ยุจโน-ซาฮาลินสค์, ประเทศรัสเซีย

 การดำเนินงาน 
อาวิอาเชลฟ์ขนส่งผู้โดยสารภายใต้ชื่อ ไตกาแอร์ โดยมีฐานการบินในยุจโน-ซาฮาลินสค์ , คราโบซาวอดสโกเย, โนกลิกิ  และปิตราปัฟลัฟสค์-คัมชัตสกีโดยใช้ดีเอชซี-6, เอ็มไอ-8T และ เอ็มไอ-8MTV-1

ลูกค้าหลักของอาวิอาเชลฟ์ คือ Exxon Neftegaz Limited และ Sakhalin Energy Investment Company, NK-Rosneft (RN- Aerocraft LLC) , Gazprom Flot LLC, Gazprom Dobycha Shelf LLC, รัฐบาลซาคาลิน, และฝ่ายบริหารของเทศบาลและองค์กรอื่น ๆ

 ฝูงบิน 
thumb|ดีเอชซี-6 ทวินออตเตอร์ของไตกา
thumb|มิล เอ็มไอ-8เอ็มทีวี-1 ของไตกา
ณ เดือนธันวาคม ค.ศ. 2024 ไตกามีอากาศยานประจำการอยู่ในฝูงบิน ดังนี้:
อากาศยานประจำการคำสั่งซื้อผู้โดยสารหมายเหตุดีเอชซี-6 ทวินออตเตอร์2—19มิล เอ็มไอ-8ที2—22มิล เอ็มไอ-8เอ็มทีวี-18—22รวม13—
ไตกามีอายุฝูงบินเฉลี่ย 5.1 ปี (ไม่รวมฝูงบินเฮลิคอปเตอร์)
# อเมริกัน เมด
อเมริกัน เมด  เป็นภาพยนตร์แอ็กชันคอเมดีสัญชาติอเมริกันใน ค.ศ. 2017 กำกับโดยดั๊ก ไลแมน เขียนบทโดย Gary Spinelli และมีนักแสดงหลักอย่างทอม ครูซ, โดนัลล์ กลีสัน, ซาราห์ ไรต์, อาเลฮันโดร เอ็ดดา, Mauricio Mejía, Caleb Landry Jones และ Jesse Plemons โดยได้แรงบันดาลใจจากชีวิตของแบร์รี ซีล อดีดนักบินทรานส์เวิลด์แอร์ไลน์ที่ทำภารกิจให้ซีไอเอ และกลายเป็นพ่อค้ายาแก่แก๊งค้ายาเมเดยินในคริสต์ทศวรรษ 1980 เพื่อหลีกเลี่ยงการจับกุม เขาจึงกลายเป็นผู้ให้ข้อมูลให้กับสำนักงานปราบปรามยาเสพติด

ภาพยนตร์ออกฉายครั้งแรกในประเทศไต้หวันในวันที่ 18 สิงหาคม ค.ศ. 2017 จากนั้นจึงออกแายในสหรัฐเมื่อวันที่ 29 กันยายน ค.ศ. 2017 ภาพยนตร์นี้เป็นเรื่องแรกที่ไลมานออกฉายให้กับยูนิเวอร์แซลสตูดิโอส์นับตั้งแต่ออกฉายภาพยนตร์ ล่าจารชน ยอดคนอันตราย ใน ค.ศ. 2002 และออกฉายในรูปแบบ 2 มิติและไอแมกซ์ในโรงภาพยนตร์ที่กำหนด ภาพยนตร์นี้ทำรายได้ไป 134 ล้านดอลลาร์สหรัฐทั่วโลก จากงบประมาณประมาณ 50 ล้านดอลลาร์สหรัฐ และได้รับเสียงวิจารณ์ในแง่บวก
# เจี่ยง วั่นอัน
เจี่ยง วั่นอัน (เกิด 26 ธันวาคม ค.ศ. 1978) หรือรู้จักในชื่อ เวย์น เจี่ยง  เป็นนักการเมืองชาวไต้หวันที่ได้รับเลือกเป็นนายกเทศมนตรีนครไทเป เขาเป็นบุตรชายของอดีตรองนายกรัฐมนตรี จอห์น เจี่ยง และเชื่อว่าเป็นเหลนของอดีตประธานาธิบดีสาธารณรัฐจีน เจียง ไคเชก เมื่อเข้ารับตำแหน่ง เขาจะเป็นนายกเทศมนตรีนครไทเปที่มีอายุน้อยที่สุด

เมื่อสำเร็จการศึกษาจากมหาวิทยาลัยแห่งชาติเจิ้งจื้อ และมหาวิทยาลัยเพนซิลเวเนียแล้ว เจี่ยงได้ทำงานเป็นทนายความของบริษัทแห่งหนึ่งในสหรัฐก่อนที่จะกลับมาทำงานการเมืองที่ประเทศไต้หวัน

 การเลือกตั้งนายกเทศมนตรีนครไทเป ค.ศ. 2022 

 ผลการเลือกตั้ง 
 ผลการเลือกตั้งนายกเทศมนตรีนครไทเป ค.ศ. 2022 พรรค # ผู้สมัคร คะแนนเสียง ร้อยละ 25px ก๊กมินตั๋ง (KMT) 25px 6 เจี่ยง วั่นอัน (蔣萬安) 575,590	 42.29%  ประชาธิปไตยก้าวหน้า (DPP) 12 เฉิน ฉือจง (陳時中) 434,558 31.93%  25px อิสระ 8 หฺวาง ชานชาน (黃珊珊) 342,141 25.14%	  อื่น ๆ 8662 0.64%	 รวม1,360,951100.00% ผู้มาใช้สิทธิเลือกตั้ง 67.70%
# ลิโกะ (โปเกมอน)
ลิโกะ  เป็นตัวละครเอกของโปเกมอนฉบับอนิเมะ

 ประวัติ 
เด็กสาวจากโคซาจิทาวน์ในภูมิภาคพัลเดีย เข้ามาเป็นนักเรียนโรงเรียนเซคิเอย์ของภูมิภาคคันโต

 โปเกมอนของลิโกะ 
 อยู่ที่ตัว 
 เนียวฮะ → เนียโรเต → มาสเคอเนีย ↔ เทรัสทัลมาสเคอเนีย
 มิบริม → เทบริม ↔ เทรัสทัลเทบริม
 เทราปากอส

 เดินทางด้วยกัน 
 โรตอม ↔ โปเกเด็กซ์โรตอม

หมายเหตุ: เครื่องหมาย → หมายถึง พัฒนาร่างเป็น / เครื่องหมาย ↔ หมายถึง แปลงร่างเทรัสทัล

 แหล่งข้อมูลอื่น 
 ข้อมูลลิโกะ ใน Bulbapedia
# หน่วยบัญชาการรบรวม
หน่วยบัญชาการรบรวมสถาบันวิชาการป้องกันประเทศ กองบัญชาการกองทัพไทย. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558  หน้า 51 และ 318  ย่อว่า CCMD เป็นส่วนบัญชาการผสมเหล่าทหาร ขึ้นตรงต่อกระทรวงกลาโหมสหรัฐ ประกอบด้วยหน่วยรบจากสองหรือสามเหล่าทัพขึ้นไปในสังกัดกระทรวงกลาโหม ซึ่งมีอยู่ห้าเหล่าทัพ (ไม่นับยามฝั่งเพราะขึ้นต่อกระทรวงความมั่นคงแห่งมาตุภูมิ)Joint Pub 1, p. GL-11.

ในปัจจุบัน กองทัพสหรัฐมีหน่วยบัญชาการรบรวมอยู่จำนวนสิบเอ็ดหน่วย แต่ละหน่วยถือเป็นส่วนบัญชาการระดับสูงสุดของทหารสหรัฐในแต่ละพื้นที่รับผิดชอบทั่วโลก เพื่ออำนวยการควบคุมบังคับบัญชาอันมีประสิทธิภาพให้แก่กำลังทหารสหรัฐทุกหน่วยโดยไม่แบ่งแยกเหล่าทหารหรือเหล่าทัพ 

ผู้บังคับบัญชาของแต่ละหน่วยบัญชาการคือนายทหารยศพลเอกหรือพลเรือเอก ซึ่งตามกฎหมายว่าด้วยสายบังคับบัญชากองทัพ กำหนดให้ประธานาธิบดีเป็นผู้ออกคำสั่งถึงแต่ละผู้บัญชาการรบรวมผ่านทางรัฐมนตรีว่าการกระทรวงกลาโหม โดยไม่ต้องผ่านประธานคณะเสนาธิการร่วม - Combatant commands: assigned forces; chain of command

รายชื่อหน่วยบัญชาการรบรวม
center|540px|thumb|การแบ่งพื้นที่รับผิดชอบของสิบเอ็ดหน่วยบัญชาการรบรวม
 ตรา ชื่อหน่วย ได้รับจัดตั้ง ที่ตั้งหน่วย หน่วยบัญชาการรบตามภูมิศาสตร์ 75px หน่วยบัญชาการทหารสหรัฐภาคแอฟริกา  Kelley Barracksชตุทการ์ท ประเทศเยอรมนี‡ 90px หน่วยบัญชาการทหารสหรัฐภาคกลาง  MacDill Air Force Baseรัฐฟลอริดา สหรัฐ ‡ 105px หน่วยบัญชาการทหารสหรัฐภาคยุโรป  Patch Barracksชตุทการ์ท ประเทศเยอรมนี 90px หน่วยบัญชาการทหารสหรัฐภาคอินโดแปซิฟิก  Camp H. M. Smithรัฐฮาวาย สหรัฐ 90px หน่วยบัญชาการทหารสหรัฐภาคเหนือ  Peterson Space Force Base,รัฐโคโลราโด สหรัฐ 70px หน่วยบัญชาการทหารสหรัฐภาคใต้  Doralรัฐฟลอริดา สหรัฐ‡ 90px หน่วยบัญชาการทหารสหรัฐภาคอวกาศ  Peterson Space Force Base,รัฐโคโลราโด‡ (ที่ตั้งชั่วคราว) หน่วยบัญชาการรบตามหน้าที่ 90px หน่วยบัญชาการทหารไซเบอร์  Fort George G. Meadeรัฐแมริแลนด์ สหรัฐ 85px หน่วยบัญชาการยุทธการพิเศษ  MacDill Air Force Baseรัฐฟลอริดา สหรัฐ 90px หน่วยบัญชาการยุทธศาสตร์  Offutt Air Force Baseรัฐเนแบรสกา สหรัฐ 100px หน่วยบัญชาการทหารขนส่ง  Scott Air Force Baseรัฐอิลลินอย สหรัฐ

‡ ในปัจจุบัน หน่วยบัญชาการรบตามภูมิศาสตร์จำนวนสี่แห่ง มีที่ตั้งหน่วยบัญชาการอยู่นอกพื้นที่รับผิดชอบของตน
# วัดสำเภาเชย
วัดสำเภาเชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปะนาเระ อำเภอปะนาเระ จังหวัดปัตตานี มีที่ดินตั้วัดเนื้อที่ 30 ไร่ 2 งาน 56 ตารางวา มีที่ธรณีสงฆ์ 11 แปลง เนื้อที่ 41 ไร่ 2 งาน 38 ตารางวา พื้นที่ตั้งวัดเป็นที่ราบสูง มีนาของชาวบ้านโดยรอบ ห่างจากทะเลประมาณ 2 กิโลเมตร 

วัดสำเภาเชย เดิมเรียกว่า วัดทุ่งสำเภา เพราะสร้างขึ้นในหมู่บ้านทุ่งสำเภา ต่อมาได้ย้ายวัดมาสร้างใกล้ ๆ กับที่เดิมและได้ตั้งชื่อใหม่ว่า วัดสำเภาเชย ตั้งวัดเมื่อ พ.ศ. 2444 โดยมีหลวงสุรนารถ ปะนารักษ์ (เชย โรจนวิภาต) นายอำเภอปะนาเระ พร้อมด้วยราษฏรร่วมใจกันส่ร้าง ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2456 เขตวิสุงคามสีมากว่าง 15 เมตร ยาว 30 เมตร ผูกพัทธสีมาเมื่อ พ.ศ. 2457 

วัดมีเกจิอาจารย์คือ พระศีลมงคล (ทอง สีลสุวณฺโณ) อดีตเจ้าอาวาสที่ประชาชนในพื้นที่ให้ความเลื่อมใสศรัทธา มีลิ้นดำที่ติดตัวท่านแต่กำเนิด ด้วยตามตำราโบราณถือว่าผู้มีลิ้นดำมีวาจาศักดิ์สิทธิ์ สามารถกำราบคุณไสย ด้านการศึกษาที่ท่านบริจาคที่ดินให้จัดตั้งโรงเรียนวัดสำเภาเชย ตั้งแต่ พ.ศ. 2499 ปัจจุบันได้ยุบรวมกับโรงเรียนบ้านปะนาเระ ต่อมาได้จัดตั้งโรงเรียนสอนพระปริยัติธรรมประจำศาสนศึกษาขึ้นในวัดสำเภาเชย แผนกธรรมประจำสนามสอบวัดสำเภาเชย ด้านการพัฒนาวัดท่าได้สร้างเสนาสนะต่าง ๆ เช่น อุโบสถ หอฉัน ศาลาอเนกประสงค์ ศาลาที่พัก ซุ้มประตู และกำแพงวัด จนได้รับการยกย่องให้เป็นวัดพัฒนาตัวอย่างจากกรมการศาสนา กระทรวงศึกษาธิการ เมื่อ พ.ศ. 2525 และเป็นวัดพัฒนาตัวอย่างที่มีผลงานดีเด่นเมื่อ พ.ศ. 2544

อาคารเสนาสนะที่สำคัญ ได้แก่ อุโบสถกว้าง 6 เมตร ยาว 18 เมตร ใช้แบบ ก. ของกรมศิลปากร อุโบสถหลังเดิมสร้างด้วยไม้เมื่อ พ.ศ. 2476 ศาลาการเปรียญกว้าง 6 เมตร ยาว 21 เมตร สร้าง พ.ศ. 2496 โครงสร้างครึ่งตึกครึ่งไม้สองชั้น หอฉันกว้าง 9 เมตร ยาว 21 เมตร สร้างเมื่อ พ.ศ. 2490 กุฏิสงฆ์ จำนวน 8 หลัง โครงสร้างเป็นอาคารไม้ เป็นหลังใหญ่ 3 หลัง หลังเล็ก 5 หลัง ปูชนียวัตถุที่สำคัญ ได้แก่พระประธานในอุโบสถและที่ศาลาการเปรียญมีขนาดพระเพลากว้าง 4 ฟุตเท่ากัน เป็นพระเนื้อสัมฤทธิ์ ปางมารวิชัย

รายนามเจ้าอาวาส
 พระอธิการนุ้ย เจ้าอาวาส พ.ศ. 2445–2448
 พระอธิการทอง พ.ศ. 2449–2451
 คุณพระอ้น พ.ศ. 2452–2453
 พระครูอรรถเวที พ.ศ. 2454–2464 ต่อมาได้เป็นเจ้าคณะจังหวัดปัตตานี
 พระครูวิธานวัตต์ (คง) พ.ศ. 2463–2484 เจ้าคณะอำเภอปะนาเระ
 พระอธิการตีบ ติสสโร พ.ศ. 2484–2487
 พระศีลมงคล (ทอง สีลสุวณฺโณ)
# Paramunnidae
Paramunnidae เป็นสกุลของไอโซพอดที่อยู่ในวงศ์ Isopoda.

สปีชีส์ในสกุลนี้ ได้แก่:
 Abyssianira Menzies, 1956
 Acutomunna Winkler, 1994
 Advenogonium Just & Wilson, 2007
# Stenasellidae
Stenasellidae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Acanthastenasellus Chelazzi & Messana, 1985
 Balkanostenasellus Cvetkov, 1975
 Etlastenasellus Argano, 1977
 Johanella Monod, 1924
 Johannella Monod, 1924
 Magniezia Lanza, 1966
 Metastenasellus Magniez, 1966
 Mexistenasellus Cole & W. L. Minckley, 1972
 Parastenasellus Magniez, 1966
 Protelsonia Méhely, 1924
 Stenasellus Dollfus, 1897
# Ischnomesidae
Ischnomesidae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Contrarimesus Kavanagh & Wilson, 2007
 Cornuamesus Kavanagh & Wilson, 2007
 Fortimesus Kavanagh & Wilson, 2007
 Gracilimesus Kavanagh & Wilson, 2007
 Haplomesus Richardson, 1908
 Heteromesus Richardson, 1908
 Ischnomesus Richardson, 1908
 Mixomesus Wolff, 1962
 Stylomesus Wolff, 1956
# Haploniscidae
Haploniscidae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Abyssoniscus Birstein, 1971
 Antennuloniscus Menzies, 1962
 Aspidoniscus Menzies & Schultz, 1968
 Chandraniscus George, 2004
 Chauliodoniscus Lincoln, 1985
 Haploniscus Richardson, 1908
 Hydroniscus Hansen, 1916
 Mastigoniscus Lincoln, 1985
# วัดดอนกลาง (จังหวัดปัตตานี)
วัดดอนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอน อำเภอปะนาเระ จังหวัดปัตตานี มีที่ดินตั้งวัดเนื้อที่ 13 ไร่ 1 งาน 34 ตารางวา มีที่ธรณีสงฆ์ 14 แปลง เนื้อที่ 229 ไร่ 3 งาน 49 ตารางวา พื้นที่ตั้งวัดเป็นที่ราบลุ่ม 

วัดดอนกลางสร้างขึ้นเป็นวัดเมื่อประมาณ พ.ศ. 2345 ชาวบ้านเรียกว่า วัดดอน ได้รับพระราชทานวิสุงคามสีมาเมื่อประมาณ พ.ศ. 2360 ได้ผูกพัทธสีมาเมื่อประมาณ พ.ศ. 2365 วัดดอนกลางมีอดีตเจ้าอาวาสคือ พระวุฒิชัยธรรมธาดา (ชัย ติสฺสโร) ท่านได้ตั้ง "โรงเรียนดอนปะนาเระ" ซึ่งเป็นโรงเรียนลำดับที่ 6 ของโรงเรียนมัธยมศึกษาจังหวัดปัตตานี ต่อมาเปลี่ยนชื่อมาเป็น "โรงเรียนวุฒิชัยวิทยา" 

อาคารเสนาสนะที่สำคัญ ได้แก่ อุโบสถก่ออิฐถือปูน เพดานไม้หลังคามุงกระเบื้อง กว้าง 10 เมตร ยาว 15.50 เมตร สร้างเมื่อ พ.ศ. 2475 หอสวดมนต์กว้าง 8 เมตร ยาว 9 เมตร สร้างเมื่อ พ.ศ. 2458 โครงสร้างเป็นอาคารไม้ กุฏิสงฆ์จำนวน 10 หลัง เป็นกุฏิปูนชั้นเดียว 1 หลัง เป็นอาคารไม้ 9 หลัง และหอฉันกว้าง 16 เมตร ยาว 19 เมตร สร้างเมื่อ พ.ศ. 2480 เป็นอาคารไม้ สำหรับปูชนียวัตถุมีพระประธานในอุโบสถ พระเพลาหว้าง 6 ฟุต ปางสมาธิ พระพุทธรูปปางอุ้มบาตร สร้างด้วยไม้ 1 องค์ ขนาดสูง 6 ฟุต 4 นิ้ว พระพุทธรูปปางสมาธิอีก 1 องค์ พระเพลากว้าง 3 ฟุต สร้างเมื่อ พ.ศ. 2507 และมีเจดีย์หลวงพ่อขอม
# Desmosomatidae
Desmosomatidae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Balbidocolon Hessler, 1970
 Chelantermedia Brix, 2006
 Chelator Hessler, 1970
# Dendrotionidae
Dendrotionidae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Acanthomunna Beddard, 1886
 Dendromunna Menzies, 1962
 Dendrotion Sars, 1872
 Pleurotion Sars, 1897
# Ancinidae
Ancinidae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Ancinus Milne Edwards, 1840
 Bathycopea Tattersall, 1905
# Anthuridae
Anthuridae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Amakusanthura Nunomura, 1977
 Anthura Leach, 1814
 Apanthura Stebbing, 1900
# วัดเมืองแมด
วัดเมืองแมด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 6 ไร่ 22 ตารางวา ปัจจุบันมีพระครูสุนทรธรรมรักษ์ (หรุ่ม ธมฺมรกฺขิโต) ดำรงตำแหน่งเจ้าอาวาส

วัดเมืองแมดตั้งเมื่อ พ.ศ. 2356 สร้างขึ้นสมัยชาวพวนอพยพมาจากเมืองเวียงจันทน์ ได้รับพระราชทานวิสุงคามสีมา เมื่อวันที่ 12 มิถุนายน พ.ศ. 2540 ปัจุจุบันเหลือสถาปัตยกรรมหลัก คือ ตัวอุโบสถที่เป็นสถาปัตยกรรมแบบลาว ซึ่งได้รับการบูรณะจนดูกลายเป็นของใหม่ มีใบเสมาอยู่ภายในอุโบสถ มีฐานใบเสมาตั้งที่พัทธสีมา 8 ใบตามแนวเสาคู่ใน ซึ่งเป็นคตินิยมของเสมาอุโบสถลาวหรือในภาคอีสานของไทย และศาลาการเปรียญของวัดอยู่ในสภาพเสื่อมโทรม
# Thambematidae
Thambematidae เป็นสกุลของไอโซพอดที่อยู่ในวงศ์ Isopoda

สปีชีส์ในสกุลนี้ ได้แก่:
 Microthambema Birstein, 1961
 Thambema Stebbing, 1912
# วัดแสนภุมราวาส
วัดแสนภุมราวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองใหม่ อำเภอราชสาส์น จังหวัดฉะเชิงเทรา อาณาเขตทิศเหนือและทิศตะวันตก จรดคลองกกสับ ทิศใต้จรดหนองลาดควาย ทิศตะวันออกจรดคลองชลประทาน เจ้าอาวาสรูปปัจจุบันคือ พระครูสุทธิยติคุณ

วัดแสนภุมราวาส หรือ วัดกกสับนอก เริ่มสร้างเมื่อ พ.ศ. 2460 โดยหลวงพ่อทองภุมมปญโญ ร่วมกับนายแสน ใหม่ผึ้งและประชาชนในท้องถิ่น โดยนายแสน ใหม่ผึ้ง เป็นผู้บริจาคที่ดินให้จำนวน 25 ไร่ 3 งาน 96 ตารางวา เมื่อสร้างวัดเสร็จแล้วจึงสร้างอุโบสถ ตั้งเป็นวัดเมื่อ พ.ศ. 2465 ได้รับพระราชทานวิสุงคามสีมาเมื่อ พ.ศ. 2482 ชื่อวัดแสนภุมราวาสมาตั้งชื่อตามผู้บริจาคที่ดินคือนายแสน ใหม่ผึ้งกับฉายาหลวงพ่อทอง คือ ภุมมปญโญ อย่างไรก็ตามแต่เดิมชาวบ้านเรียกวัดนี้ว่า วัดหนองคันบวย เพราะที่ตั้งวัดอยู่ติดกับหนองน้ำที่มีรูปร่างคล้ายกระบวยตักน้ำ ต่อมาหนองน้ำนี้เรียกว่า หนองลาดควาย วัดได้รับพระราชทานวิสุงคามสีมาครั้งหลังเมื่อวันที่ 3 ธันวาคม พ.ศ. 2547

อาคารเสนาสนะภายในวัดได้แก่ วิหารหลวงพ่อทอง ภายในประดิษฐานรูปหล่อหลวงพ่อทอง (เจ้าอาวาสรูปแรก) และหลวงปู่เจิม
# วัดกกสับ
วัดกกสับ หรือ วัดกกสับใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ  อำเภอบางคล้า จังหวัดฉะเชิงเทรา หน้าวัดติดกับคลองท่าลาด

วัดกกสับก่อตั้งเมื่อวันที่ 13 มีนาคม พ.ศ. 2465 โดยมีพระพนมสารนรินทร์ (หุ่น พนมยันต์) เป็นผู้นำในการสร้าง โดยนายกลี่ นางสาย จากอำเภอพนมสารคาม เป็นผู้บริจาคที่ดินให้เมื่อ พ.ศ. 2462 วัดได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476 เขตวิสุงคามสีมากว้าง 40 เมตร ยาว 80 เมตร 

วัดมีมณฑปซึ่งประดิษฐานรูปหล่อหลวงพ่อซุ้ย หลวงพ่อเงิน อดีตเจ้าอาวาสวัด หลวงพ่อเงิน จันทสโร พระเกจิอาจารย์ที่ทรงวิทยาคมล้ำเลิศ เป็นที่เคารพนับถือของชาวบางคล้า เล่ากันว่าท่านทรงอิภิญญา เช่น สะเดาะกลอนโบสถ์ คงกระพันชาตรี วาจาสิทธิ์ยิ่งนัก คำเล่าขานบอกมาว่า ท่านเคยลั่นวาจาว่า ใครนับถือท่านไม่อดตาย

วัดยังแหล่งที่ขุดพบซากเรือโบราณพร้อมปืนใหญ่ และเครื่องใช้โบราณ จำนวนหลายชิ้นจากภายในคลองท่าลาด วัตถุโบราณที่ขุดพบทั้งหมดนี้ ทางกรมศิลปากรที่ 5 ปราจีนบุรี ได้เข้ามาทำการตรวจสอบลงทะเบียน จากการสันนิษฐานอายุอยู๋ในสมัยรัตนโกสินทร์ตอนต้น ประมาณรัชสมัยของรัชกาลที่ 4–6
# อาร์กไนต์
อาร์กไนต์  เป็นเกมมือถือเล่นตามบทบาทแนวยุทธวิธี/ป้องกันหอคอยที่เล่นฟรี พัฒนาโดย Hypergryph ผู้พัฒนาเกมของประเทศจีน ปล่อยเล่นในจีนในวันที่ 1 พฤษภาคม พ.ศ. 2562 และประเทศอื่น ๆ ในวันที่ 16 มกราคม พ.ศ. 2563 และในไต้หวันในวันที่ 29 มิถุนายน พ.ศ. 2563 มีให้บริการในระบบปฏิการแอนดรอยด์และไอโอเอส และมีกลไกเกมกาชา 

เกมภาคแยก อาร์กไนต์: เอนด์ฟีลด์   ประกาศปล่อยทางพีซีและมือถือในเดือนมีนาคม พ.ศ. 2565 ซีรีส์อนิเมะดัดแปลงผลิตโดยสตูดิโอโยสตาร์พิกเชอส์ ออกอากาศตั้งแต่เดือนตุลาคมถึงธันวาคม พ.ศ. 2565
# นอว์ซอรี
นอว์ซอรี (,) เป็นเมืองในประเทศฟีจี ตั้งอยู่ห่างจากซูวา เมืองหลวงของประเทศ 19 กิโลเมตร มีประชากรตามสำมะโน ค.ศ. 2017 ที่ 57,866 คน จึงทำให้เทศบาลมีประชากรมากเป็นอันดับที่ 4 ของประเทศ

สะพานเรวาซึ่งมีความยาว  และสร้างข้ามแม่น้ำเรวา เชื่อมต่อนอว์ซอรีเข้ากับซูวา โดยเปิดใช้งานใน ค.ศ. 2006 Rewa Bridge on Fletcher Construction website